b'\n_START_ARTICLE_\nSvijet kvalitete\n_START_PARAGRAPH_\nSvijet kvalitete je naziv internetskog portala koji objavljuje \xc4\x8dlanke iz podru\xc4\x8dja kvalitete. Portal je informativno edukativnog karaktera, \xc4\x87lanci se objavljuju na tjednoj osnovi. Po\xc4\x8deo je sa radom u lipnju 2012. godine. Na portalu se objedinjuju teme vezane za kvalitetu. Obuhva\xc4\x87a teme koje se odnose na kvalitetu prvenstveno u Hrvatskoj, ali i u susjednoj Bosni i Hercegovini i Sloveniji. Na portalu tekstove pi\xc5\xa1u urednici i autori koji su zavr\xc5\xa1ili studije upravljanja kvalitetom i imaju dugogodi\xc5\xa1nje iskustvo u radu iz podru\xc4\x8dja upravljanja kvalitetom._NEWLINE_Na portalu se objavljuju \xc4\x8dlanci iz podru\xc4\x8dja infrastrukture kvalitete kao \xc5\xa1to su \xc4\x8dlanci o normizaciji, akreditaciji, mjeriteljstvu. Objavljuju se \xc4\x8dlanci iz podru\xc4\x8dja ocjenjivanja sukladnosti kao \xc5\xa1to su \xc4\x8dlanci o ispitivanju, umjeravanju, inspekciji i certifikaciji. Objavljuju se i \xc4\x8dlanci iz raznih sektora kvalitete kao \xc5\xa1to su graditeljstvo, okoli\xc5\xa1, prehrana, medicina, nafta, industrija._NEWLINE_Na portalu se redovno objavljuju najave doga\xc4\x91anja, seminara i konferencija. Mogu se prona\xc4\x87i podaci o certifikacijskim ku\xc4\x87ama, konzultantskim ku\xc4\x87ama, fakultetima koji odr\xc5\xbeavaju kolegije upravljanje kvalitetom. Tako\xc4\x91er se objavljuju \xc4\x8dlanci o literaturi vezanoj za podru\xc4\x8dje kvalitete, \xc4\x8dlanci o knjigama, \xc4\x8dasopisima, glasilima i radovima.'